section_heading: Beijing Aoshen (2002. – 2008.)
paragraph_text: Sun je karijeru započeo kao 17-godišnjak u kineskoj momčadi Beijing Olympians koja je nastupala u kineskoj CBA ligi. Sun je 2004. izabran u kinesku U-20 reprezentaciju, ali kad je njegova momčad odlučila ne pustiti ga na pripreme reprezentacije, CBA je odlučila izbaciti klub iz lige. Klub se preselio u američku ABA (American Basketball Association) ligu, drugu po kvaliteti košarkašku organizaciju u SAD-u. U prvoj sezoni, Sun je u prosjeku postizao 9.5 poena, 7 skokova i 6.7 asistencija po utakmici. U jednoj ABA utakmice protiv L.A. Aftershocka, Sun je postigao nevjerojatnih 12 poena, 14 skokova, 12 asista, 8 blokada i 4 ukradene lopte, a na kraju sezone izabran je u All-ABA drugu petorku. Sljedeće sezone popravio je svoje brojke i u prosjeku je postizao 13.5 poena, 6 skokova, 10.5 asistencija, 1.9 ukradenih lopti i 2 blokade, a na kraju sezone izabran je u All-ABA prvu petorku.